《多年葛帐绽裂以纸缀之戏赋》
清代·吴慈鹤

敝帷皴裂不须憎，秘有麟胶欲自矜。妇拆海图供补未，儿眠秋自蹋穿曾。

长饥絮虱生涯换，易饱书鱼食料增。从此梅花通梦寐，夜窗凉月浸层层。

作者简介：（1778—1826）江苏吴县人，字韵皋，号巢松。嘉庆十四年进士。官至翰林院侍讲。曾督河南、山东学政。长于诗及骈体文。有《凤巢山樵求是录》。